Screenshot: HRT

HRVATSKA radiotelevizija donijela je na programskom kolegiju odluku da se u nedjelju 20. ožujka 2016. godine neće emitirati emisija Montirani proces, a neće se nastaviti ni snimanje preostalih nekoliko nastavaka predviđenih potpisanim ugovorom, priopćili su s HRT-a.



"Programsko vodstvo HRT-a svoju odluku temelji na činjenici da se u jednome dijelu scenarija spominje sadržaj koji je neprimjeren emitiranju na Hrvatskoj radioteleviziji i potpuno je u suprotnosti s misijom, vrijednostima i načelima Hrvatske radiotelevizije te smatra da je zloupotrebljena tema satirične emisije za raspirivanje vjerske, nacionalne i druge netrpeljivosti.



Programsko vodstvo HRT-a svoju je odluku donijelo u skladu sa Zakonom o HRT-u i Ugovorom između HRT-a i Vlade Republike Hrvatske te je uvjereno da bi svaki javni medijski servis u svijetu takav sadržaj ocijenio neprimjerenim i uvredljivim te ga odbacio", priopćili su.

Umjesto Montiranog porcesa u nedjelju je u tom terminu na rasporedu dokumentarni film "Iz svakodnevice Papine Švicarske garde".

Tekst se nastavlja ispod oglasa

Za komentar ukidanja emisije kontaktirali smo voditelja Bornu Sora koji nam je odgovorio kako se nalazi u šminki HRT-a gdje se priprema za snimanje emisije te da trenutno ne može ništa komentirati.

